สวัสดีค่ะ อยากทราบว่ายาคุมกำเนิดต้องรับประทานแบบต่อเนื่องเพื่อคงประสิทธิภาพไหมคะ พอดีเคยอ่านมาว่า หากหยุดทานกลางแผงประสิทธิภาพจะน้อยลง แต่ถ้ากินหมดครบหนึ่งแผง และประจำเดือนมาแล้ว หยุดทานไปสักสองสามเดือน โดยไม่มีเพศสัมพันธ์ในระยะนี้ ครั้งหน้าที่ทานแผงใหม่ ประสิทธิภาพของยาจะน้อยลงไหมคะช่วงไม่มีเพศสัมพันธ์ยังต้องรับประทานยาเพื่อคงประสิทธิภาพไหมคะ
สวัสดีค่ะ หากคาดว่าจะไม่มีเพศสัมพันธ์นาน 2-3 เดือน ก็ไม่จำเป็นต้องทานยาคุมกำเนิดอย่างต่อเนื่อง โดยสามารถที่จะหยุดทานได้ทันที ไม่จำเป็นต้องรอให้ยาคุมหมดแผงค่ะ ซึ่งไม่ได้มีผลต่อประสิทธิภาพในการคุมกำเนิดเมื่อจะเริ่มทานใหม่แต่อย่างใด แต่ทั้งนี้ เมื่อจะเริ่มทานยาคุมกำเนิดใหม่อีกครั้ง แนะนำควรเริ่มทานภายใน 1-5 วันนับจากวันแรกที่มีประจำเดือนมา หรือหากจะไม่รอให้ประจำเดือนมา ก็ต้องทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อรอให้ยาคุมได้เริ่มออกฤทธิ์ก่อนค่ะประสิทธิภาพของยาคุมนั้น จะขึ้นอยู่กับการที่ได้ทานยาทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ